Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Kaksi siviiliä kuoli ja kuusi haavoittui terrori-iskussa -
Reem-Masmian liittymässä Israelin eteläosassa.
Israelin puolustusministeri Gallant: Israel ei halua sotaa pohjoisessa.
Israelin puolustusvoimien (IDF) esikuntapäällikkö Herzi Halevi:
Rafahia koskeva hyökkäyssuunnitelma -
on esitelty Israelin sotakabinetille.
Israelissa tapahtui tappava terrori-isku tänään perjantaina.
Poliisista kerrottiin TV7:lle, -
että epäilty terroristi saapui autolla bussipysäkille.
Sitten hän veti esiin aseen ja alkoi tulittaa paikalla olleita israelilaisia,
ennen kuin aseistautunut siviili sai eliminoitua hyökkääjän.
Olemme täällä todella traagisen terrori-iskun tapahtumapaikalla.
Tämänhetkisten tietojen mukaan -
terroristi saapui paikalle autolla klo 12:30 -
ja avasi tulen bussipysäkillä olleita siviilejä kohti.
Lähistöllä ollut siviili kuuli laukaukset.
Hän nousi autostaan, ampui terroristia -
ja onnistui eliminoimaan tämän.
Kaksi israelilaista menehtyi vammoihinsa tapahtumapaikalla.
Neljä henkilöä kuljetettiin sairaalaan.
Heidän tilansa vaihtelevat keskivaikeasta vakavaan.
Pomminpurkajat tarkastivat alueen. Lisäksi poliisi suoritti -
mittavia etsintöjä siltä varalta, että alueella on muita terroristeja.
Vihollisuudet ovat kiihtyneet Israelin ja Libanonin raja-alueella.
Israelin puolustusministeri Joav Gallant korosti, -
että Israel ei halua joutua sotaan pohjoista vihollistaan vastaan.
Puolustuslaitos ei kuitenkaan epäröi tarpeen vaatiessa vastata voimalla.
Me emme halua sotaa, mutta siihen on valmistauduttava.
Libanonin yllä lentää paraikaa koneita,
jotka tietävät, mihin kohteisiin tulee iskeä ja millä tavalla.
Me voimme kyllä toimia Beirutissa samoin kuin Gazassa, -
mutta emme halua. Israel joutuisi maksamaan siitä raskaan hinnan.
Libanonille ja Hizbollahille se olisi katastrofaalista.
Emme haluaisi joutua siihen tilanteeseen.
Gallant painotti, -
että vaikka IDF kykenee iskemään minne tahansa Libanonissa, -
Israel haluaa kuitenkin kokeilla ensin kaikki muut vaihtoehdot -
ennen kuin Hizbollahia vastaan aloitetaan sotatoimia.
Näin siksi, että sodan seuraukset olisivat Israelille raskaat -
ja Libanonille ja Hizbollahille katastrofaaliset.
Meillä on kyky iskeä myös 50 kilo- metrin päähän, Beirutiin ja muualle.
Israelin puolustusvoimat on erittäin vahva ja kyvykäs toimija.
Emme halua sotaa, mutta olemme kyllä kiinnostuneet sopimuksesta, -
joka mahdollistaa Pohjois-Israelin asukkaiden kotiinpaluun.
Mutta jos vaihtoehtoja ei ole, meidän on ryhdyttävä toimiin, -
jotta Pohjois-Israeliin saadaan luotua oikeanlaiset turvallisuusolosuhteet.
Niin vihollistemme kuin ystäviemmekin on hyvä käsittää tämä.
Vaikka Israel ja Hizbollah -
taistelevat tällä hetkellä "matalalla intensiteetillä", -
virhearviointien riski kasvaa koko ajan. Eilen torstaina Hizbollah laukaisi -
neljän tunnin sisällä 25 rakettia rajakaupunki Kirjat Shmonaan.
Raketit aiheuttivat laajoja vaurioita asuinrakennuksiin ja siviilikohteisiin.
Israelin ilmavoimat vastasi mittavin ilmaiskuin, -
joissa tuhoutui Hizbollahin sotilasinfrastruktuuria.
Iskuilla heikennettiin Hizbollahin läsnäoloa Litani-joen eteläpuolella.
Lisäksi iskuissa sai surmansa kolme Hizbollahin terroristia.
Sitten Gazaan.
IDF on saavuttanut uusia voittoja Khan Junisin kaupungissa.
Samalla se valmistautuu laajentamaan operaatiotaan Rafahiin.
Khan Junis ja Rafah sijaitsevat Gazan eteläosassa.
Israelin turvallisuuslaitos on laatinut operatiivisia suunnitelmia -
Hamasin neljän viimeisen pataljoonan tuhoamiseksi Rafahin kaupungista.
Kansainvälinen yhteisö pelkää humanitaarista katastrofia -
ja painostaa siksi Israelia luopumaan hyökkäyssuunnitelmastaan.
IDF noudattaa kansainvälistä lakia -
ja on toistuvasti pyytänyt kansainvälisiltä järjestöiltä apua -
palestiinalaisten siirtämiseksi pois sotatoimien alta, -
jotta vältytään tahattomilta uhreilta.
Tästä huolimatta YK kampanjoi Israelia vastaan -
ja kutsuu Israelin avunpyyntöä -
palestiinalaisten siirtämiseksi Rafahista harhakuvitelmaksi.
Mahdollinen sotilaallinen operaatio Rafahissa, rajan sulkeminen -
ja levottomuuksien leviäminen alueelta -
ovat Egyptille painajaismainen skenaario, -
joka häämöttää silmiemme edessä ramadanin lähestyessä.
Evakuoituminen turvalliseen paikkaan Gazassa on harhakuvitelmaa.
Viranomaiset ovat pyytäneet apua -
gazalaisten siirtämiseksi turvalliseen paikkaan.
Nämä vaatimukset pitää torjua; ne ovat harhakuvitelmaa.
Toki autamme kaikin mahdollisin tavoin niitä, jotka haluavat siirtyä.
Mutta selvää on, että emme aio ottaa johdettavaksemme -
minkäänlaista pakon edessä tapahtuvaa evakuointia.
Vaikka YK:n kannalla ei ole juurikaan perusteita, -
yhä useammat maat ovat omaksuneet saman näkemyksen.
Muun muassa Kanadan, Australian ja Uuden-Seelannin johtajat -
vaativat yhteisessä julkilausumassaan Israelia -
olemaan toteuttamatta hyökkäystään Rafahiin, -
sillä sen seuraukset olisivat "tuhoisat ja katastrofaaliset".
USA:n kansallisen turvaneuvoston viestintäkoordinaattori John Kirby -
sanoi, että maiden kanta ei ole kaukana Bidenin hallinnon kannasta.
Heidän kantansa ei juurikaan eroa omastamme, -
vaikken heidän puolestaan voikaan puhua.
Ellei ole uskottavaa suunnitelmaa siitä, miten huolehditaan -
yli miljoonan Rafahissa olevan palestiinalaisen turvallisuudesta, -
olisi mittava operaatio tuossa kaupungissa katastrofaalinen.
Siitä olemme yhtä mieltä. Jatkamme keskustelua -
israelilaiskollegojemme kanssa heidän suunnitelmastaan.
Bidenin hallinnon tavoin -
myös Britannian ulkoministeri David Cameron painotti, -
että IDF:n mahdollinen hyökkäys Rafahiin huolestuttaa Britanniaa.
Olemme hyvin huolissamme siitä, mitä Rafahissa tapahtuu. Siellä on ihmisiä,
jotka ovat joutuneet muuttamaan 4―6 kertaa ennen Rafahiin tuloa.
Emme ymmärrä, miten sodankäynti olisi mahdollista -
näiden ihmisten keskuudessa.
Heillä ei ole pakopaikkaa. He eivät pääse etelään Egyptiin.
He eivät pääse pohjoiseenkaan, missä monien kodit on tuhottu.
Tilanne on hyvin huolestuttava.
Haluamme, että Israel keskeyttää toimensa ja pohtii vakavasti jatkoa.
Ennen kaikkea taistelut on saatava välittömästi taukoamaan.
Tarvitaan kestävä tulitauko, jonka jälkeen taistelut eivät enää jatku.
Panttivangit on vapautettava, myös Britannian kansalaiset.
Apua on saatava toimitettua perille. Parhaiten tämä tapahtuu -
lopettamalla taistelut heti ja muuttamalla tulitauko pysyväksi.
Toisin kuin jotkut Israelin lähimmistä liittolaisista odottavat, -
IDF:n esikuntapäällikkö Herzi Halevi kertoi, -
että IDF on esittänyt Israelin sotatilakabinetille -
kolme konkreettista suunnitelmaa Rafahin hyökkäystä varten.
Nyt odotetaan poliittisen johdon lopullista päätöstä.
Israel edistää määrätietoisesti -
tavoitettaan tuhota islamistiset terroristit, jotka aloittivat sodan -
joukkomurhaamalla viattomia israelilaisia siviilejä -
ja ottamalla panttivangeiksi 246 ihmistä, -
joukossa vanhuksia, naisia, miehiä, lapsia ja vauvoja.
134:ää pidetään yhä panttivankeina Gazassa.
Useimpia heistä arvellaan piiloteltavan eri puolilla Rafahia.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen